Държавен вестник, бр. 51, 2010 г., стр. 29

БРОЙ  51	
Д Ъ Р Ж А В Е Н  В Е С Т Н И К 	
СТР.  29  
Комитет за наблюдение означава комитета, в 
състав, със задачи и правомощия, регламентирани 
в член 63 и последващите на Регламент 1083, съз­
даден от правителството на Република България 
във връзка с Оперативната програма.
Национална стратегическа референтна рамка 
означава референтния документ на Република Бъл­
гария за изготвяне на програмите на Структурните 
фондове и Кохезионния фонд на ЕС, както се 
посочва в Декларативна част (E) от Преамбюла.
Недопустими разходи означава всякакви разхо­
ди, различни от разходи за управление, свързани 
с изпълнението на дейността на Холдинговия 
фонд, които се считат от правителството на Ре­
публика България за недопустим разход съгласно 
регламентите на структурните фондове на ЕС и 
съответното българско законодателство за прила­
гането им, по-конкретно съгласно Постановление 
№ 236/2007 и Постановление № 62/2007, включи­
телно, без ограничаване, такива средства, които 
са необходими за удовлетворяване на каквито и 
да са задължения за всякакви форми на данъчно 
облагане на ДСЦ, заедно с лихви или глоби (ако 
има такива) върху тях, както и всякакви разумни 
разходи, възникнали във връзка с плащания или 
задържане на плащания, както и всякакви разходи, 
свързани със съдебни спорове, възникнали във 
връзка с дейността на холдингов фонд.
ОП „Конкурентоспособност“ или оперативната 
програма има значението, определено в Деклара­
тивната част (D) от Преамбюла.
Оперативни договори означава индивидуални 
договори, сключени от ЕИФ от името на ДСЦ с 
финансови посредници за индивидуални операции 
и оперативен договор означава всеки един от тези 
договори.
Парламентарни процедури има значението, 
определено с член 12.1.
Приходи от ФП Операции означава за периода 
на действие на оперативен договор и след пре­
кратяването на оперативен договор и на задълже­
нията на ЕИФ по отношение на съответната ФП 
операция общия сбор на всички суми, които са:
	
(a)	 получени от такава ФП операция;
	
(b)	 платени в банковата сметка за допълни­
телни средства от съответния финансов 
посредник в съответствие с оперативния 
договор; и
	
(c)	 свободни за реинвестиране във ФП опе­
рации от ЕИФ в съответствие с това 
споразумение.
Ратификация има значението, посочено в член 
12.1.
Регламент 1080 означава Регламент (ЕО) 
№ 1080/2006 на Европейския парламент и на 
Съвета относно Европейския фонд за регионално 
развитие.
Регламент 1083 означава Регламент на Съвета 
(ЕО) № 1083/2006 от 11 юли 2006 г., посочващ 
основните условия на Европейския фонд за реги­
онално развитие, Европейския социален фонд и 
Кохезионния фонд и отменящия Регламент (ЕО) 
№ 1260/1999 г. (както е изменен с Регламент на 
Съвета (ЕО) № 284/2009 по отношение на, освен 
всичко друго, член 44(c) на Регламента).
Правила има значението, посочено в прило­
жение 5.
Полугодишен доклад за постигнатия напредък 
има значението, посочено в приложение 5.
Договор за прехвърляне на акции има значение­
то, посочено в Измененото рамково споразумение.
Едноличен собственик на капитала има зна­
чението, определено с Декларативна част (I) от 
Преамбюла на Измененото рамково споразумение.
МСП означава микро-, малки и средни пред­
приятия съгласно дефиницията в Препоръка на 
Комисията 2003/361/ЕО в нейния периодически 
изменян и допълван вариант.
ДСЦ означава дружество със специална цел, 
учредено като еднолично акционерно дружество 
по Търговския закон единствено за целите на осъ­
ществяване на Инициативата JEREMIE в Република 
България, учредено и притежавано от ЕИФ след 
изпълнение на Предварителните условия.
Банкови сметки на ДСЦ означава общо всички 
банкови сметки по JEREMIE, банковата сметка(и) 
за недопустими разходи по JEREMIE, както и 
всякакви други отделни лихвоносни банкови 
сметки, свързани с изпълнението на дейността 
на Холдинговия фонд, открити на името на ДСЦ 
в различни периоди, и банкова сметка на ДСЦ 
означава всяка една от тях.
Закон за устройството на държавния бюджет 
означава Закон за устройството на държавния 
бюджет на Република България, публикуван в 
„Държавен вестник“, брой № 67 от 6 август 1996 г., 
и всички негови изменения и допълнения.
Транш означава общо договорените вноски по 
JEREMIE в първоначален размер 199 000 000 евро, 
които ще бъдат разпределени съгласно член 3.1.
Собствени средства (трежъри) има значението, 
определено с приложение 1.
Насоки за управление на собствени средства 
(трежъри) има значението, определено с прило­
жение 1.
1.2. Съгласно член 1.1 и освен ако контекстът 
изисква друго:
	
(a)	 Термините и изразите с главна буква, 
дефинирани в Измененото рамково спо­
разумение, Регламент 1083 и Регламента 
за изпълнение, имат същото значение в 
това споразумение.
	
(b)	 Термините и изразите, дефинирани в Пре­
амбюла, имат същото значение в целия 
договор.
1.3.	 Всички препратки, конкретни или по под­
разбиране, към правна уредба включват препратки 
към:
	
(a)	 правната уредба в това споразумение така, 
както е влязло в сила повторно, изменено 
или продължено, или така, както същото 
следва да се прилага по силата на друга 
правна уредба (преди или след подписва­
нето на това споразумение);
	
(b)	 всяка правна уредба, която чрез правната 
уредба на това споразумение повторно 
влиза в сила (със или без изменение); и
	
(c)	 всички подчинени актове, приети (преди 
или след подписване на това споразуме­
ние) във връзка с правната уредба в него 
така, както повторно са влезли в сила, 
изменени, продължени или прилагани по